Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 15653

d) Földi kezdeményezésű B-adatátviteli kérés. A GDLP-nek a B-adatátvitel adat kiválasztó kódokat is biztosítania kell a földi kezdeményezésű B-adatátvitel protokolhoz. 5.2.4 A Hálózati végponti berendezés /DCE/ működése Megjegyzés. - A DCE feldolgozási folyamata a Fedélzeti/Földi adat-kapcsolat vezérlő egységen /XDLP/ belül mint társ-folyamat működik a lekérdező adat végponti berendezés /DTE/ adatainak feldolgozásában. A DCE támasztja alá a DTE működést azzal a teljesítőképességgel, amely az 5.2.3.1.4 pontban került meghatározásra. A következő követelmények nem határoznak meg formátum előírásokat és forgalom vezérlést a DTE/DCE illesztésen. Ezekre az esetekre az ISO 8208 előírásai és meghatározásai érvényesek. 5.2.4.1 Állapot átvitelek. A DCE állapotgépként működik. Egy állapotba kerülve, a DCE végrehajtja az 5-2. táblázatban ismertetett műveleteket. Az állapot átvitelek és kiegészítő művelet(ek) az 5-3.-tól az 5-12.-ig terjedő táblázatokban vannak leírva. Megjegyzés. - A következő állapot átvitel (ha van ilyen), amely akkor következik be, amikor a Hálózati végponti berendezés /DCE/ egy csomagot fogad a Lekérdező adat végponti berendezéstől /DTE/, az 5-3.-tól az 5-8.-ig terjedő táblázatokban van meghatározva. Ezek a táblázatok az 5-2. ábrán bemutatott hierarchiának megfelelően vannak szervezve. Ugyanezek az átvitelek vannak meghatározva az 5-9.-től az 5-12.-ig terjedő táblázatokban, amikor a DCE egy csomagot fogad a Fedélzeti/Földi hálózati végponti berendezéstől /XDCE/ (az újraformátumozó folyamaton keresztül). 5.2.4.2 A CSOMAGOK KIOSZTÁSA 5.2.4.2.1 Egy csomagnak a Lekérdező adat végponti berendezéstől /DTE/ történő fogadása után a csomagot vagy továbbítani kell vagy nem kell továbbítani a Légijármű/Földi hálózati végponti berendezéshez /XDCE/ (az újra-formátumozó eljáráson keresztül) az 5-3.-tól az 5-8.-ig terjedő táblázatokban megadott zárójeles utasításoknak megfelelően. Ha a zárójeles utasítás nincs feltűntetve, vagy ha a zárójeles utasítás "ne továbbíts" utasítást mutat, akkor a csomagot érvényteleníteni kell. 5.2.4.2.2 Egy csomag fogadása után az XDCE-től az újra-formátumozó folyamaton keresztül a csomagot vagy továbbítani kell vagy nem kell továbbítani a Lekérdező adat végponti berendezéshez /DTE/ az 5-9.-től az 5-12.-ig terjedő táblázatokba foglalt zárójeles utasításoknak megfelelően. Ha zárójeles utasítás nincs feltűntetve, vagy a zárójeles utasítás "ne továbbíts" utasítást mutat, a csomagot érvényteleníteni kell. 5.2.5 S-módú csomag réteg feldolgozás 5.2.5.1 ÁLTALÁNOS KÖVETELMÉNYEK 5.2.5.1.1 TÁROLÓ /PUFFER/ KÖVETELMÉNYEK 5.2.5.1.1.1 A Fedélzeti adat-kapcsolat vezérlő egység /ADLP/ tároló követelményei 5.2.5.1.1.1.1 A következő követelményeket kell alkalmazni a teljes ADLP-re, és úgy kell értelmezni, ahogyan az a fő feldolgozási folyamatok mindegyikénél (Hálózat végponti berendezés /DCE/, újraformátumozás, Légijármű hálózati végponti berendezés /ADCE/, keret feldolgozás és S-módú szolgáltatás entitás /SSE/) szükséges. 2007/70/II. szám 5.2.5.1.1.1.2 Az ADLP-nek képesnek kell lenni elegendő tároló teret fenntartani tizenhat Kapcsolt virtuális áramkör /SVC/ részére:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes